Észak - Magyarországi régió
Vállalkozási keretszerződés alapján a burkolattisztítási feladatok ellátásához szükséges gép bérlése kezelőszemélyzettel (beleértve a munkaterületre kiszállást, az összegyűjtött sepert anyag elszállítását és kezelését is), a dokumentációban meghatározottak szerint. Ajánlatkérő a teljesítéshez 1 db önfelszedő seprőgép bérlését igényli, kezelőszemélyzettel. Nyertes ajánlattevőnek a szerződés tárgyát képező gép szakszerű működtetéséhez a vonatkozó jogszabályi előírásoknak megfelelő jogosítvánnyal rendelkező gépkezelőt/gépkezelőket kell biztosítania a munkavégzés teljes időtartamára, amelyért külön költséget nem számíthat fel. Ajánlatkérő eredményes eljárás esetén nettó 54 000 000,- Ft keretösszegre köt szerződést. Ajánlatkérő a Keretszerződés hatálybalépésétől számított 12 hónapig vagy – ha az hamarabb következik be, úgy – a keretösszegek kimerüléséig jogosult eseti megrendelést küldeni nyertes Ajánlattevő számára. Amennyiben a szerződés ezen 12 hónapos időtartama alatt a keretösszeg nem kerül teljes mértékben kimerítésre Ajánlatkérő által, úgy Ajánlatkérő fenntartja magának a jogot a szerződés ezen időtartamának további 12 hónappal – de legfeljebb a keretösszeg kimerüléséig – történő egyoldalú meghosszabbítására. A keretösszegből a megrendelési kötelezettséggel nem érintett rész összértéke nettó 16 200 000,- Ft, amely értéket a becsült érték a Kbt. 16. § (1) bekezdésének megfelelően tartalmazza. Ajánlatkérő a szolgáltatás megrendelési kötelezettséggel nem terhelt részének részleges vagy teljes kimerítésére kötelezettséget nem vállal, illetve a részleges vagy teljes kimerítésének elmaradása okán semmilyen kártérítési, kártalanítási vagy egyéb igénnyel Ajánlattevő nem léphet fel Ajánlatkérővel szemben. A további feltételeket a közbeszerzési dokumentumok tartalmazzák.